title: Rozhodnutie Rady z 8. júna 2015, ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               9.6.2015

               SK

               Úradný vestník Európskej únie

               C 191/4

         ROZHODNUTIE RADY
   z 8. júna 2015,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   (2015/C 191/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidáta, ktorého navrhla grécka vláda,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Grécko je k dispozícii jedno miesto člena riadiacej rady strediska v kategórii zástupcov vlády v dôsledku odstúpenia pána Dimitriosa SKIADASA.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2015,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   ZÁSTUPCOVIA VLÁD:

               GRÉCKO

               Dimitrios CHASAPIS

      V Luxemburgu 8. júna 2015

            Za Radu

            predseda

         D. REIZNIECE-OZOLA

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Menovanie viceprezidenta Európskej centrálnej banky Rozhodnutie Európskeho parlamentu z  25. marca 2010 o odporúčaní Rady o menovaní viceprezidenta Európskej centrálnej banky (C7-0044/2010 – 2010/0813(NLE))

text:
               7.1.2011

               SK

               Úradný vestník Európskej únie

               CE 4/64

         Štvrtok 25. marca 2010Menovanie viceprezidenta Európskej centrálnej banky
   P7_TA(2010)0073
   Rozhodnutie Európskeho parlamentu z 25. marca 2010 o odporúčaní Rady o menovaní viceprezidenta Európskej centrálnej banky (C7-0044/2010 – 2010/0813(NLE))
   2011/C 4 E/12
   (Konzultácia)

      Európsky parlament,
   so zreteľom na odporúčanie Rady zo 16. februára 2010 (1),
   so zreteľom na článok 283 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C7-0044/2010),
   so zreteľom na článok 109 rokovacieho poriadku,
   so zreteľom na správu Výboru pre hospodárske a menové veci (A7-0059/2010),

               A.

               keďže formou listu z 24. februára 2010 Rada konzultovala s Európskym parlamentom menovanie Vítora Constância za viceprezidenta Európskej centrálnej banky na funkčné obdobie ôsmich rokov,

               B.

               keďže Výbor EP pre hospodárske a menové veci následne pristúpil k posúdeniu poverovacích listín kandidáta, najmä so zreteľom na požiadavky ustanovené v článku 283 ods. 2 Zmluvy o fungovaní Európskej únie a vzhľadom na potrebu úplnej nezávislosti ECB podľa článku 130, a keďže v priebehu tohto posúdenia bol výboru doručený životopis kandidáta, ako aj jeho odpovede na písomný dotazník, ktorý mu bol zaslaný,

               C.

               keďže následne 23. marca 2010 výbor usporiadal dvojhodinové vypočutie kandidáta, počas ktorého kandidát predniesol úvodné vyhlásenie a následne odpovedal na otázky položené členmi výboru,

               1.

               vydáva priaznivé stanovisko Európskej rade k odporúčaniu Rady menovať Vítora Constância za viceprezidenta Európskej centrálnej banky;

               2.

               poveruje svojho predsedu, aby toto rozhodnutie postúpil Európskej rade a Rade.

      (1)  Zatiaľ neuverejnené v úradnom vestníku.


title: 2004/911/ES: Rozhodnutie Rady z 2. júna 2004 o podpísaní a uzavretí Dohody medzi Európskym spoločenstvom a àvajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov a o sprievodnom memorande o porozumení

text:
               29.12.2004

               SK

               Úradný vestník Európskej únie

               L 385/28

         ROZHODNUTIE RADY
   z 2. júna 2004
   o podpísaní a uzavretí Dohody medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov a o sprievodnom memorande o porozumení
   (2004/911/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 94 v spojení s jej článkom 300 ods. 2 prvý pododsek, článkom 300 ods. 3 prvý pododsek a článkom 300 ods. 4,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dňa 16. októbra 2001 Rada splnomocnila Komisiu dohodnúť so Švajčiarskou konfederáciou vhodnú dohodu na zabezpečenie prijatia opatrení rovnocenných s tými, ktoré sa uplatňujú v rámci Spoločenstva na zaistenie účinného zdaňovania príjmu z úspor v podobe výplaty úrokov.

               (2)

               Uplatňovanie ustanovení smernice 2003/48/ES (2) závisí od uplatňovania opatrení rovnocenných s tými, ktoré sú uvedené v tejto smernici, Švajčiarskou konfederáciou v súlade s dohodou uzavretou medzi Švajčiarskou konfederáciou a Spoločenstvom.

               (3)

               Spoločenstvo sa rozhodlo vyhovieť žiadosti Švajčiarskej konfederácie o začlenenie opatrení rovnocenných s režimami upravenými v smernici Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (3) a v smernici Rady 2003/49/ES z 3. júna 2003 o spoločnom systéme zdaňovania uplatňovanom na výplaty úrokov a licenčných poplatkov medzi združenými spoločnosťami rôznych členských štátov v ich pôvodných verziách do dohody (4).

               (4)

               Dohoda a memorandum o porozumení by mali byť podpísané a schválené v mene Spoločenstva.

               (5)

               Je potrebné ustanoviť jednoduchý a rýchly postup pre možné úpravy príloh I a II k dohode,

         ROZHODLA TAKTO:
   Článok 1
   Dohoda medzi Európskym spoločenstvom a Švajčiarskou konfederáciou upravujúca opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov a sprievodné memorandum o porozumení sa týmto schvaľujú v mene Európskeho spoločenstva.
   Texty dohody a sprievodného memoranda o porozumení sú pripojené k tomuto rozhodnutiu.
   Článok 2
   Komisia sa týmto oprávňuje schváliť v mene Spoločenstva zmeny a doplnenia príloh k dohode, ktoré zaistia, že tieto budú zhodné s údajmi týkajúcimi sa príslušných orgánov, ktoré vyplývajú z oznámení uvedených v článku 5 písm. a) smernice 2003/48/ES, a s údajmi uvedenými v jej prílohe.
   Článok 3
   Predseda Rady sa týmto poveruje určiť osoby splnomocnené na podpísanie dohody, sprievodného memoranda o porozumení a výmeny listov, ktoré sú uvedené v článku 22 ods. 2 dohody a v memorande o porozumení, v mene Spoločenstva.
   Článok 4
   Predseda Rady uskutoční oznámenie upravené v článku 17 ods. 1 dohody v mene Spoločenstva (5).
   Článok 5
   Toto rozhodnutie sa uverejní v Úradnom vestníku Európskej únie.

      V Luxemburgu 2. júna 2004

            Za Radu

            predseda

         C. McCREEVY

      (1)  Stanovisko prijaté 30. marca 2004 (doteraz neuverejnené v úradnom vestníku).

      (2)  Ú. v. EÚ L 157, 26.6.2003, s. 38.

      (3)  Ú. v. ES L 225, 20.8.1990, s. 6.

      (4)  Ú. v. EÚ L 157, 26.6.2003, s. 49.

      (5)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.
   DOHODA
   medzi Európskym spoločenstvom a Švajčiarskou konfederáciou, upravujúca opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor vo forme výplaty úrokov
   EURÓPSKE SPOLOČENSTO, ďalej len „Spoločenstvo“,
   a
   ŠVAJČIARSKA KONFEDERÁCIA, ďalej len „Švajčiarsko“,
   alebo ďalej len „zmluvné strany“,
   SA DOHODLI NA UZAVRETÍ TEJTO DOHODY:
   Článok 1
   Zrážky zo strany švajčiarskych vyplácajúcich zástupcov
   1.   Úroky, ktoré v zmysle článku 4 vlastníkom požitkov s bydliskom v členskom štáte Európskej únie, ďalej len „členský štát“, vypláca vyplácajúci zástupca usadený na území Švajčiarska, sa zrazia z čiastky výplaty úroku podľa ods. 2 a článku 2. Sadzba zrážok dane je 15 % počas prvých troch rokov od dátumu uplatňovania tejto dohody, 20 % počas troch nasledujúcich rokov a potom ďalej 35 %.
   2.   Úroky vyplatené z pohľadávok vydaných dlžníkmi, ktorí majú bydlisko vo Švajčiarsku alebo patriace k stálym prevádzkarňam osôb, ktoré nemajú bydlisko na území Švajčiarska, sa nezrážajú. Na účely tejto dohody pojem „stála prevádzkareň“ má ten istý význam, ako má v príslušnom dohovore o zamedzení dvojitého zdanenia medzi Švajčiarskom a štátom bydliska dlžníka. Ak takýto dohovor neexistuje, pojem „stála prevádzkareň“ znamená trvalé miesto podnikania, v ktorom dlžník celkom alebo čiastočne vykonáva svoju podnikateľskú činnosť.
   3.   No ak Švajčiarsko zníži sadzbu svojej zrážanej dane z úrokov vyplácaných zo švajčiarskych zdrojov pre fyzické osoby s bydliskom v členských štátoch pod 35 %, zavedie zrážky z takto vyplácaných úrokov. Sadzba takýchto zrážok dane je rozdiel medzi sadzbou zrážok dane, ktorá je uvedená v ods. 1, a novou sadzbou zrážanej dane. Táto sadzba však nepresiahne sadzbu, ktorá je uvedená v ods. 1.
   Ak Švajčiarsko zúži rozsah pôsobnosti svojho zákona o zrážanej dani na výplatu úrokov fyzických osôb s bydliskom v členských štátoch, výplaty úrokov takto nezahrnuté do zrážanej dane podliehajú sadzbe zrážok dane, ktorá je uvedená v ods. 1.
   4.   Odsek 2 sa nevzťahuje na úroky, ktoré vyplácajú švajčiarske investičné fondy a ktoré sú v čase nadobudnutia platnosti tejto dohody alebo neskôr oslobodené od švajčiarskej zrážanej dane z ich výplat fyzickým osobám, ktoré majú bydlisko v členskom štáte.
   5.   Švajčiarsko prijme potrebné opatrenia, aby vyplácajúci zástupcovia usadení na jeho území plnili úlohy požadované na vykonávanie tejto dohody a aby sa osobitne upravili ustanovenia o postupoch a sankciách.
   Článok 2
   Dobrovoľné priznanie
   1.   Členské štáty ustanovia postup, ktorý dovoľuje vlastníkovi požitkov, ako je vymedzený v článku 4, vyhnúť sa zrážkam dane uvedenej v článku 1 tak, že výslovne splnomocní svojho vyplácajúceho zástupcu vo Švajčiarsku, aby oznámil výplaty úroku príslušnému orgánu tohto štátu. Takéto splnomocnenie sa vzťahuje na všetky výplaty úroku vykonané vo vzťahu k vlastníkovi požitkov zo strany vyplácajúceho zástupcu.
   2.   Minimálny rozsah informácií, ktoré má oznamovať vyplácajúci zástupca v prípade výslovného splnomocnenia vlastníkom požitkov, obsahujú:

               a)

               totožnosť a bydlisko vlastníka požitkov stanovené v súlade s článkom 5;

               b)

               meno a adresu vyplácajúceho zástupcu;

               c)

               číslo účtu vlastníka požitkov alebo, pokiaľ toto chýba, identifikáciu pohľadávky, ktorá vynáša úrok, a

               d)

               výšku výplaty úroku vypočítanú v súlade s článkom 3.

         3.   Príslušný orgán Švajčiarska oznámi informácie uvedené v ods. 2 príslušnému orgánu členského štátu, v ktorom má vlastník požitkov bydlisko. Oznamovanie týchto informácií je automatické a uskutočňuje sa najmenej raz ročne do šiestich mesiacov od skončenia daňového roka vo Švajčiarsku za všetky výplaty úroku vykonané počas daného roka.
   4.   Ak si vlastník požitkov zvolí tento postup dobrovoľného priznania alebo inak nahlási daňovým orgánom vo svojom členskom štáte svoj príjem z úrokov získaný od švajčiarskeho vyplácajúceho zástupcu, príslušný príjem z úrokov podlieha dani v tomto členskom štáte a tej istej sadzbe dane, ktorá sa vzťahuje na podobné príjmy vznikajúce v tomto štáte.
   Článok 3
   Základ pre zrážky dane
   1.   Vyplácajúci zástupca zrazí daň v súlade s článkom 1 ods. 1 takto:

               a)

               v prípade výplaty úroku v zmysle článku 7 ods. 1 písm. a): z hrubej čiastky vyplateného alebo na účet pripísaného úroku;

               b)

               v prípade výplaty úroku v zmysle článku 7 ods. 1 písm. b) alebo d): z čiastky úroku alebo príjmu uvedeného v týchto pododsekoch;

               c)

               v prípade výplaty úroku v zmysle článku 7 ods. 1 písm. c): z čiastky úroku uvedeného v tomto pododseku.

         2.   Na účely ods. 1 sa zrážka dane odpočíta pomerne za obdobie, počas ktorého má vlastník požitkov pohľadávku v držbe. Ak vyplácajúci zástupca nedokáže určiť toto obdobie na základe informácií, ktoré má k dispozícii, vyplácajúci zástupca pristupuje k vlastníkovi požitkov, akoby pohľadávku držal počas celej jej existencie, pokiaľ tento neposkytne dôkaz o dátume nadobudnutia.
   3.   Dane a iné zrážky ako sú tie, ktoré sú uvedené v tejto dohode, z tej istej výplaty úrokov sa zaúčtujú voči zrážanej sume vypočítanej v súlade s týmto článkom.
   4.   Odseky 1, 2 a 3 sa uplatňujú bez toho, aby bol dotknutý článok 1 ods. 2.
   Článok 4
   Vymedzenie pojmu vlastníka požitkov
   1.   Na účely tejto dohody „vlastník požitkov“ znamená akúkoľvek fyzickú osobu, ktorá prijíma výplatu úroku, alebo akúkoľvek fyzickú osobu, ktorej je výplata úroku zabezpečená, pokiaľ neposkytne dôkaz, že vyplatený úrok nebol prijatý alebo zabezpečený v jeho vlastný prospech. Fyzická osoba sa nepovažuje za vlastníka požitkov, ak:

               a)

               koná ako vyplácajúci zástupca v zmysle článku 6 alebo

               b)

               koná v mene právnickej osoby, investičného fondu alebo porovnateľného alebo ekvivalentného subjektu kolektívneho investovania do cenných papierov, alebo

               c)

               koná v mene inej fyzickej osoby, ktorá je vlastníkom požitkov a ktorá oznamuje vyplácajúcemu zástupcovi svoju totožnosť a štát bydliska.

         2.   Ak má vyplácajúci zástupca informácie, ktoré naznačujú, že fyzická osoba, ktorá prijíma výplatu úroku alebo pre ktorú je výplata úroku zabezpečená, nemusí byť vlastníkom požitkov, podnikne primerané kroky na určenie totožnosti vlastníka požitkov. Ak vyplácajúci zástupca nedokáže určiť vlastníka požitkov, k predmetnej fyzickej osobe pristupuje ako k vlastníkovi požitkov.
   Článok 5
   Totožnosť a bydlisko vlastníkov požitkov
   Na určenie totožnosti a bydliska vlastníka požitkov vymedzeného v článku 4 vyplácajúci zástupca vedie záznam o priezvisku, mene, adrese a bydlisku v súlade s právnymi predpismi Švajčiarska proti praniu špinavých peňazí. V prípade nadviazania zmluvných vzťahov alebo transakcií, ktoré boli vykonávané v prípade neexistencie zmluvných vzťahov, počnúc 1. januárom 2004, fyzickým osobám, ktoré predložia pas alebo úradný preukaz totožnosti vydaný členským štátom a ktorí o sebe vyhlásia, že majú bydlisko v inom štáte, ako je členský štát alebo Švajčiarsko, sa bydlisko určí prostredníctvom osvedčenia o bydlisku na daňové účely vydaného príslušným orgánom štátu, o ktorom fyzická osoba vyhlasuje, že v ňom má bydlisko. V prípade nepredloženia takéhoto osvedčenia sa za krajinu bydliska považuje členský štát, ktorý vydal pas alebo iný úradný preukaz totožnosti.
   Článok 6
   Vymedzenie pojmu vyplácajúceho zástupcu
   Na účely tejto dohody „vyplácajúci zástupca“ vo Švajčiarsku znamená banky podľa švajčiarskeho zákona o bankách, obchodníkov s cennými papiermi podľa federálneho zákona o burzách s cennými papiermi a o obchodovaní s cennými papiermi, fyzické a právnické osoby s bydliskom vo Švajčiarsku alebo tam usadené, osobné spoločnosti a stále prevádzkarne zahraničných firiem, ktoré, aj keď príležitostne, prijímajú, držia, investujú alebo prevádzajú aktíva tretích strán, alebo len vyplácajú úroky, alebo zabezpečujú výplatu úrokov v rámci svojej podnikateľskej činnosti.
   Článok 7
   Vymedzenie pojmu výplaty úrokov
   1.   Na účely tejto dohody „výplata úrokov“ znamená:

               a)

               úrok zaplatený alebo pripísaný na účet, ktorí súvisí s pohľadávkami každého druhu vrátane úrokov vyplatených z fiduciárnych vkladov švajčiarskych vyplácajúcich zástupcov v prospech vlastníkov požitkov vymedzených v článku 4, bez ohľadu na to, či sú, alebo nie sú zabezpečené hypotékou a bez ohľadu na to, či nesú, alebo nenesú so sebou právo na účasť na ziskoch dlžníka, a najmä príjem z vládnych cenných papierov, dlhopisov alebo obligácií, vrátane prémií a ziskov spojených s takýmito cennými papiermi, dlhopismi alebo obligáciami, ale bez úrokov z pôžičiek medzi fyzickými osobami, ktoré nekonajú v rámci svojej podnikateľskej činnosti. Penále za oneskorenú výplatu sa nepovažujú za výplatu úroku;

               b)

               úrok, ktorý sa nahromadil alebo kapitalizoval pri odpredaji, náhrade alebo umorení pohľadávok uvedených v písm. a);

               c)

               príjem pochádzajúci z výplat úrokov buď priamo, alebo prostredníctvom subjektu uvedeného v článku 4 ods. 2 smernice Rady 2003/48/ES z 3. júna 2003 o zdaňovaní príjmu z úspor v podobe výplaty úrokov, ďalej len „smernica“, ktorý rozdeľujú:

                           i)

                           podniky kolektívneho investovania usadené v členskom štáte;

                           ii)

                           subjekty usadené v členskom štáte, ktoré si zvolili možnosť podľa článku 4 ods. 3 smernice a ktoré informujú vyplácajúceho zástupcu o tejto skutočnosti;

                           iii)

                           podniky kolektívneho investovania usadené mimo územia zmluvných strán;

                           iv)

                           švajčiarske investičné fondy, ktoré sú v čase nadobudnutia platnosti tejto dohody alebo neskôr oslobodené od švajčiarskej zrážanej dane z ich výplat fyzickým osobám, ktoré majú bydlisko v členskom štáte;

               d)

               príjem realizovaný pri odpredaji, náhrade alebo umorení akcií alebo podielov v týchto podnikoch a subjektoch, ktoré priamo alebo nepriamo prostredníctvom iných podnikov kolektívneho investovania alebo iných subjektov uvedených nižšie investujú viac než 40 % svojich aktív do pohľadávok uvedených v písm. a):

                           i)

                           podniky kolektívneho investovania usadené v členskom štáte;

                           ii)

                           subjekty usadené v členskom štáte, ktoré si zvolili možnosť podľa článku 4 ods. 3 smernice a ktoré informujú vyplácajúceho zástupcu o tejto skutočnosti;

                           iii)

                           podniky kolektívneho investovania usadené mimo územia zmluvných strán;

                           iv)

                           švajčiarske investičné fondy, ktoré sú v čase nadobudnutia platnosti tejto dohody alebo neskôr oslobodené od švajčiarskej zrážanej dane z ich výplat fyzickým osobám, ktoré majú bydlisko v členskom štáte.

         2.   S ohľadom na pododsek 1 písm. c), keď vyplácajúci zástupca nemá žiadne informácie o podiele príjmu, ktorý pochádza z výplat úroku, za výplatu úroku sa považuje celková čiastka príjmu.
   3.   S ohľadom na pododsek 1 písm. d), keď vyplácajúci zástupca nemá žiadne informácie o percentuálnom podiele aktív investovaných do pohľadávok, akcií alebo podielov vymedzených v uvedenom pododseku, uvedený percentuálny podiel sa považuje za vyšší ako 40 %. Ak zástupca nemôže určiť čiastku príjmu realizovaného vlastníkom požitkov, za príjem sa považuje výnos z odpredaja, náhrady alebo umorenia akcií alebo podielov.
   4.   Príjem súvisiaci s podnikmi alebo subjektami, ktoré investovali do výšky 15 % svojich aktív do pohľadávok v zmysle pododseku 1 písm. a), sa nepovažujú za výplatu úrokov v súlade s pododsekom 1 písm. c) a d).
   5.   Od 1. januára 2011 percentuálny podiel uvedený v pododseku 1 písm. d) a ods. 3 je 25 %.
   6.   Percentuálne podiely uvedené v pododseku 1 písm. d) a v ods. 4 sa určujú v závislosti od investičnej politiky stanovenej v pravidlách fondu alebo v registračných dokumentoch podnikov alebo subjektov a v prípade, že chýbajú, s ohľadom na skutočné zloženie aktív dotknutých podnikov alebo subjektov.
   Článok 8
   Delenie príjmov
   1.   Švajčiarsko si ponechá 25 % príjmov vybraných zrážkou podľa tejto dohody a prevedie 75 % príjmov do členského štátu, kde má vlastník požitkov bydlisko.
   2.   Tieto prevody sa uskutočnia každý rok jednorazovo pre každý členský štát, najneskôr do šiestich mesiacov od skončenia daňového roka vo Švajčiarsku.
   Článok 9
   Zamedzenie dvojitého zdanenia
   1.   Ak úrok, ktorý prijal vlastník požitkov, podlieha zrážkam zo strany vyplácajúceho zástupcu vo Švajčiarsku, členský štát bydliska vlastníka požitkov mu na daňové účely poskytne daňový úver rovnajúci sa zrážanej čiastke. Ak táto čiastka presahuje čiastku splatnej dane z celkových úrokov podliehajúcich zrážkam v súlade s jeho vnútroštátnym právom, členský štát bydliska na daňové účely vráti prevyšujúcu čiastku zrazenej dane vlastníkovi požitkov.
   2.   Ak úrok, ktorý príjme vlastník požitkov, podliehal iným daniam a zrážkam než sú tie, ktoré sú upravené v tejto dohode a členský štát bydliska na daňové účely poskytne daňový úver pre tieto dane a zrážky v súlade s vnútroštátnym právom alebo dohovormi o zamedzení dvojitého zdanenia, tieto ostatné dane a zrážky sa pripíšu skôr, než sa uplatní postup podľa ods. 1. Členský štát bydliska na daňové účely prijme osvedčenia vydané švajčiarskymi vyplácajúcimi zástupcami ako riadny dôkaz o dani alebo zrážkach za predpokladu, že príslušný orgán členského štátu bydliska na daňové účely získa od švajčiarskeho príslušného orgánu overenie informácií uvedených v osvedčeniach vydaných švajčiarskymi vyplácajúci zástupcami.
   3.   Členský štát bydliska vlastníka požitkov na daňové účely môže mechanizmus daňových úverov, ktorý je uvedený v ods. 1 a 2, nahradiť náhradou zrážky uvedenej v článku 1.
   Článok 10
   Výmena informácií
   1.   Príslušné orgány Švajčiarska a každého členského štátu si vymenia informácie o chovaní, ktoré predstavuje daňový podvod podľa zákonov štátu, od ktorého sa informácie požadujú, a pod., pre príjem uvedený v tejto dohode. „a pod.“ zahŕňa len trestné činy s tou istou mierou nezákonnosti, ako to je v prípade daňových podvodov podľa zákonov štátu, od ktorého sa informácie požadujú. V odpovedi na riadne odôvodnenú žiadosť štát, od ktorého sa informácie požadujú, poskytne informácie s ohľadom na správne, občianske alebo trestné záležitosti, ktoré štát, ktorý informácie požaduje, vyšetruje alebo môže vyšetrovať. Bez toho, aby bol dotknutý rozsah výmeny informácií uvedených v tomto odseku, informácie sa vymenia v súlade s postupmi stanovenými v dohovoroch o zamedzení dvojitého zdanenia medzi Švajčiarskom a členskými štátmi a nakladá sa nimi ako s dôvernými spôsobom, ktorý je v nich uvedený.
   2.   Pri určovaní, či sa v odpovedi na žiadosť môžu poskytovať informácie, štát, ktorý požaduje informácie, uplatní dobu premlčania platnú podľa zákonov štátu, ktorý požaduje informácie, namiesto doby premlčania štátu, od ktorého sa požadujú informácie.
   3.   Štát, od ktorého sa požadujú informácie, ich poskytne, ak štát, ktorý požaduje informácie, má dôvodné podozrenie, že dané chovanie predstavuje daňový podvod a pod. Podozrenie štátu, ktorý požaduje informácie, ohľadne daňového podvodu a pod., sa môže zakladať na:

               a)

               overených alebo neoverených dokumentoch a vrátane, no nielen, obchodných záznamov, účtovných kníh alebo informácií z bankových účtov;

               b)

               svedeckej výpovedi daňovníka;

               c)

               informáciách získaných od informátora alebo inej tretej osoby, ktoré sa nezávisle potvrdili alebo je pravdepodobné, že sú inak dôveryhodné, alebo

               d)

               nepriamych dôkazoch.

         4.   Švajčiarsko začne dvojstranné rokovania s každým členským štátom, aby sa vymedzili jednotlivé kategórie prípadov, ktoré sa považujú za „podobné trestné činy“ v súlade s daňovým postupom, ktorý uplatňujú tieto štáty.
   Článok 11
   Príslušné orgány
   Na účely tejto dohody príslušné orgány znamenajú orgány uvedené v prílohe I.
   Článok 12
   Konzultácie
   Ak sa švajčiarske príslušné orgány a jeden alebo viac príslušných orgánov uvedených v článku 11 nezhodnú na výklade alebo uplatňovaní tejto dohody, usilujú sa to vyriešiť vzájomnou dohodou. Bezodkladne informujú Komisiu Európskych spoločenstiev a príslušné orgány ostatných členských štátov o výsledkoch svojich konzultácií. V súvislosti s otázkami výkladu sa Komisia na žiadosť ktoréhokoľvek z príslušných orgánov môže zúčastniť na konzultáciách.
   Článok 13
   Revízia
   1.   Zmluvné strany navzájom konzultujú najmenej každé tri roky alebo na žiadosť ktorejkoľvek zo zmluvných strán s cieľom preskúmať a – ak to zmluvné strany považujú za potrebné – zlepšiť technické fungovanie tejto dohody a hodnotenie medzinárodného vývoja. Konzultácie sa uskutočnia do jedného mesiaca od predloženia žiadosti alebo v naliehavých prípadoch čo najskôr.
   2.   Na základe takéhoto hodnotenia sa môžu zmluvné strany navzájom poradiť s cieľom preskúmať, či sú potrebné zmeny v tejto dohode s prihliadnutím na medzinárodný vývoj.
   3.   Ihneď po tom, ako sú k dispozícii dostatočné skúsenosti z úplného vykonávania článku 1 ods. 1, zmluvné strany sa navzájom poradia s cieľom preskúmať, či sú potrebné zmeny v tejto dohode s prihliadnutím na medzinárodný vývoj.
   4.   Na účely konzultácií uvedených v ods. 1, 2 a 3 zmluvná strana informuje druhú zmluvnú stranu o možnom budúcom vývoji, ktorý by mohol ovplyvniť riadne fungovanie tejto dohody. Toto zahŕňa aj akúkoľvek príslušnú dohodu medzi zmluvnými stranami a tretím štátom.
   Článok 14
   Vzťah k dvojstranným dohovorom o zamedzení dvojitého zdanenia
    Ustanovenia dohovorov o zamedzení dvojitého zdanenia medzi Švajčiarskom a členskými štátmi nebránia vyberaniu zrážok, ktoré ustanovuje táto dohoda.
   Článok 15
   Dividendy, úroky a licenčné poplatky medzi spoločnosťami
   1.   Bez toho, aby bolo dotknuté uplatňovanie ustanovení vnútroštátnych právnych predpisov alebo dohovorov o predchádzaní podvodom alebo zneužívaniu vo Švajčiarsku a v členských štátoch, dividendy, ktoré vyplácajú dcérske spoločnosti materským spoločnostiam, nepodliehajú dani zo zdroja v štáte, kde:

               —

               materská spoločnosť priamo vlastní najmenej 25 % základného imania tejto dcérskej spoločnosti po dobu najmenej dvoch rokov a

               —

               jedna spoločnosť má na daňové účely sídlo v členskom štáte a druhá spoločnosť má sídlo na daňové účely vo Švajčiarsku a

               —

               podľa žiadnej dohody o zamedzení dvojitého zdanenia s tretím štátom nemá žiadna z týchto spoločností sídlo na daňové účely v tomto treťom štáte a

               —

               obe spoločnosti podliehajú dani z príjmov právnických osôb bez toho, aby boli od nej oslobodené, a obe majú formu kapitálových spoločností (1).

         Avšak Estónsko môže, pokiaľ vyberá daň z príjmov z rozdelených ziskov, pričom nezdaňuje nerozdelené zisky, naďalej uplatňovať túto daň zo ziskov, ktoré rozdelia estónske dcérske spoločnosti svojim materským spoločnostiam usadeným vo Švajčiarsku, a to najneskôr do 31. decembra 2008.
   2.   Bez toho, aby bolo dotknuté uplatňovanie ustanovení vnútroštátnych právnych predpisov alebo dohovorov o predchádzaní podvodom alebo zneužívaniu vo Švajčiarsku a v členských štátoch, úroky a licenčné poplatky, ktoré vyplácajú združené spoločnosti alebo ich stále prevádzkarne, nepodliehajú dani zo zdroja v štáte, kde:

               —

               sú tieto spoločnosti prepojené priamou účasťou aspoň 25 % po dobu aspoň dvoch rokov a obe vlastní tretia spoločnosť, ktorá vlastní najmenej 25 % základného imania prvej spoločnosti aj druhej spoločnosti po dobu aspoň dvoch rokov, a

               —

               ak má spoločnosť sídlo na daňové účely alebo ak sa stála prevádzkareň nachádza v členskom štáte a iná spoločnosť má sídlo na daňové účely alebo ak sa iná stála prevádzkareň nachádza vo Švajčiarsku a

               —

               podľa žiadnej dohody o zamedzení dvojitého zdanenia s tretím štátom nemá žiadna z týchto spoločností sídlo na daňové účely v tomto treťom štáte a ak sa žiadna stála prevádzkareň nenachádza v tomto treťom štáte a

               —

               všetky spoločnosti podliehajú dani z príjmov právnických osôb bez toho, aby boli oslobodené najmä od dane z úrokov a licenčných poplatkov a obe majú formu kapitálových obchodných spoločností (1).

         No ak smernica Rady 2003/49/ES z 3. júna 2003 o spoločnom systéme zdaňovania uplatňovanom na výplaty úrokov a licenčných poplatkov medzi združenými spoločnosťami rôznych členských štátov upravuje prechodné obdobie, pokiaľ ide o členský štát, tento štát neuplatňuje vyššie uvedené ustanovenia, ktoré sa týkajú úrokov a licenčných poplatkov až do uplynutia tohto prechodného obdobia.
   3.   Existujúce dohody o zamedzení dvojitého zdanenia medzi Švajčiarskom a členskými štátmi, ktoré ustanovujú priaznivejšie daňové zaobchádzanie s dividendami, úrokmi a licenčnými poplatkami v čase prijatia tejto dohody, zostávajú nedotknuté.
   Článok 16
   Prechodné ustanovenia pre obchodovateľné dlhové cenné papiere (2)

   1.   Odo dňa uplatňovania tejto dohody, pokiaľ aspoň jeden členský štát uplatňuje aj podobné ustanovenia, a najneskôr do 31. decembra 2010 sa domáce a medzinárodné dlhopisy a iné obchodovateľné dlhové cenné papiere, ktoré boli po prvýkrát emitované pred 1. marcom 2001 alebo pre ktoré príslušné orgány emitujúceho štátu schválili pôvodné emisné prospekty do tohto dátumu, nepovažujú za pohľadávky v zmysle článku 7 ods. 1 písm. a) za predpokladu, že sa žiadne ďalšie emisie takýchto prevoditeľných dlhových cenných papierov neuskutočnili dňa 1. marca 2002 alebo neskôr.
   Avšak ak aspoň jeden členský štát uplatňuje podobné ustanovenia, ustanovenia tohto článku naďalej platia aj po 31. decembri 2010 so zreteľom na takéto obchodovateľné dlhové cenné papiere:

               —

               ktoré obsahujú doložky o pripočítaní a predčasnom umorení a

               —

               ak vyplácajúci zástupca vymedzený v článku 6 je usadený vo Švajčiarsku a

               —

               ak tento vyplácajúci zástupca vypláca priamo alebo zabezpečuje vyplácanie úroku na okamžitý prospech vlastníka požitkov s bydliskom v členskom štáte.

         V prípade, že všetky členské štáty prestanú uplatňovať podobné ustanovenia, ustanovenia tohto článku sa uplatňujú naďalej len so zreteľom na tieto obchodovateľné cenné papiere:

               —

               ktoré obsahujú doložky o pripočítaní a predčasnom umorení a

               —

               ak vyplácajúci zástupca emitenta je usadený vo Švajčiarsku a

               —

               ak tento vyplácajúci zástupca vypláca úrok priamo alebo zabezpečuje vyplácanie úroku na okamžitý prospech vlastníka požitkov s bydliskom v členskom štáte.

         Ak sa 1. marca 2002 alebo neskôr uskutoční ďalšia emisia vyššie uvedeného obchodovateľného dlhového cenného papiera emitovaného vládou alebo príbuzným subjektom, ktorý koná ako verejný orgán alebo ktorého úloha je uznávaná medzinárodnou zmluvou (uvedenou v prílohe II tejto dohody), celá emisia takéhoto cenného papiera, ktorá pozostáva z pôvodnej emisie a každej ďalšej emisie, sa považuje za pohľadávku v zmysle článku 7 ods. 1 písm. a).
   Ak sa 1. marca 2002 alebo neskôr uskutoční emisia vyššie uvedeného obchodovateľného dlhového cenného papiera emitovaného akýmkoľvek iným emitentom, na ktorého sa nevzťahuje štvrtý pododsek, takáto ďalšia emisia sa považuje za pohľadávku v zmysle článku 7 ods. 1 písm. a).
   2.   Tento článok nebráni Švajčiarsku a členským štátom ponechať si aj naďalej daň z príjmov pochádzajúcich z obchodovateľných dlhových cenných papierov uvedených v ods. 1 v súlade so svojím vnútroštátnym právom.
   Článok 17
   Podpísanie, nadobudnutie platnosti a doba platnosti
   1.   Táto dohoda si vyžaduje ratifikáciu alebo súhlas zmluvných strán v súlade s ich vlastnými postupmi. Zmluvné strany si navzájom oznámia ukončenie týchto postupov. Táto dohoda nadobúda platnosť prvý deň druhého mesiaca po poslednom oznámení.
   2.   V závislosti od splnenia ústavných požiadaviek Švajčiarska a požiadaviek práva Spoločenstva, ktoré sa týkajú uzatvárania medzinárodných dohôd, a bez toho, aby bol dotknutý článok 18, Švajčiarsko a, ak je to primerané, Spoločenstvo účinne zavedie a uplatňuje túto dohodu od 1. januára 2005 a túto skutočnosť si navzájom oznámia.
   3.   Táto dohoda zostáva v platnosti až do vypovedania niektorou zo zmluvných strán.
   4.   Každá so zmluvných strán môže vypovedať túto dohodu oznámením druhej zmluvnej strane. V takom prípade táto dohoda stráca platnosť dvanásť mesiacov po podaní oznámenia.
   Článok 18
   Uplatňovanie a pozastavenie uplatňovania
   1.   Uplatňovanie tejto dohody je podmienené prijatím a vykonávaním opatrení, závislými alebo pridruženými územiami členských štátov uvedených v správe Rady (Hospodárske a finančné záležitosti) Európskej rade v Santa Maria de Feira z 19. a 20. júna 2000, ako aj Spojenými štátmi americkými, Andorrou, Lichtenštajnskom, Monakom a San Marínom, ktoré sú v súlade alebo sú rovnocenné s tými, ktoré sú obsiahnuté v smernici alebo v tejto dohode, s výnimkou článku 15 tejto dohody, a zabezpečením rovnakých dátumov vykonávania.
   2.   Zmluvné strany najneskôr šesť mesiacov pred dátumom uvedeným v článku 17 ods. 2 vzájomnou dohodou rozhodnú, či podmienka stanovená v ods. 1 bude splnená so zreteľom na dátumy nadobudnutia účinnosti príslušných opatrení v tretích krajinách a dotknutých závislých alebo pridružených územiach. Ak zmluvné strany nerozhodnú, že sa splní podmienka, vzájomnou dohodou prijmú nový dátum na účely článku 17 ods. 2.
   3.   Bez ohľadu na ods. 1 a 2, článok 15 sa vzťahuje na Španielsko s účinnosťou od nadobudnutia platnosti dvojstrannej dohody medzi Španielskom a Švajčiarskom o výmene informácií na základe žiadosti v správnych, občianskych alebo trestných prípadoch daňových podvodov, ako je vymedzené v právnych predpisoch dožiadaného štátu, alebo podobné trestné činy so zreteľom na príjmové položky, na ktoré sa nevzťahuje táto dohoda, ale na ktoré sa vzťahuje dohovor alebo dohoda medzi Španielskom a Švajčiarskom o zamedzení dvojitého zdanenia z príjmu a kapitálu.
   4.   Uplatňovanie tejto dohody alebo jej častí môže ktorákoľvek zmluvná strana pozastaviť s okamžitým účinkom oznámením druhej strane, a to v prípade, že sa smernica alebo jej časť dočasne alebo trvalo prestane uplatňovať v súlade s právom Európskeho spoločenstva alebo v prípade, že členský štát pozastaví uplatňovanie jeho vykonávacích právnych predpisov.
   5.   Každá so zmluvných strán môže pozastaviť uplatňovanie tejto dohody oznámením druhej zmluvnej strane, ak jeden z tretích štátov alebo území, ktoré sú uvedené v ods. 1, prestane následne uplatňovať opatrenia uvedené v danom odseku. Pozastavenie uplatňovania sa vykoná najskôr dva mesiace po oznámení. Uplatňovanie tejto dohody sa obnoví akonáhle sa opätovne zavedú opatrenia.
   Článok 19
   Pohľadávky a konečné vyrovnanie
   1.   V prípade vypovedania tejto dohody alebo pozastavenia jej uplatňovania v celom rozsahu alebo len jej časti, pohľadávky fyzických osôb v súlade s článkom 9 zostávajú nedotknuté.
   2.   V takom prípade Švajčiarsko urobí konečné vyrovnanie do konca obdobia uplatňovania tejto dohody a vykoná záverečnú platbu členským štátom.
   Článok 20
   Územná pôsobnosť
   Táto dohoda platí na jednej strane pre územia, na ktoré sa uplatňuje Zmluva o založení Európskeho spoločenstva a podľa podmienok ustanovených v tejto zmluve, a na druhej strane pre územie Švajčiarska.
   Článok 21
   Prílohy
   1.   Prílohy tvoria neoddeliteľnú súčasť tejto dohody.
   2.   Zoznam príslušných orgánov v prílohe I sa môže meniť a dopĺňať jednoducho tak, že Švajčiarsko dá oznámenie druhej zmluvnej strane pre orgán v ňom uvedený v písmene a) a Spoločenstvo dá oznámenie pre ostatné orgány.
   Zoznam súvisiacich subjektov v prílohe II sa môže meniť a dopĺňať vzájomnou dohodou.
   Článok 22
   Jazyky
   1.   Táto dohoda je vypracovaná v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovinskom, slovenskom, španielskom, švédskom a talianskom jazyku, pričom všetky texty sú rovnako autentické.
   2.   Verzia tejto dohody v maltskom jazyku bude autentifikovaná zmluvnými stranami na základe výmeny listov. Bude rovnako autentická ako verzie v jazykoch uvedených v odseku 1.

      EN FE DE LO CUAL, los plenipotenciarios abajo firmantes suscriben el presente Acuerdo.
      NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.
      SELLE KINNITUSEKS on täievolilised esindajad käesolevale lepingule alla kirjutanud.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF, the undersigned Plenipotentiaries have hereunto set their hands.
      EN FOI DE QUOI, les plénipotentiaires soussignés ont apposé leurs signatures au bas du présent accord.
      IN FEDE DI CHE, i plenipotenziari sottoscritti hanno apposto la propria firma in calce al presente accordo.
      TO APLIECINOT, attiecīgi pilnvarotas personas ir parakstījušas šo nolīgumu.
      TAI PALIUDYDAMI, šį Susitarimą pasirašė toliau nurodyti įgaliotieji atstovai.
      FENTIEK HITELÉÜL e megállapodást az alulírott meghatalmazottak alább kézjegyükkel látták el.
      B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.
      TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.
      W DOWÓD CZEGO, niżej podpisani pełnomocnicy złożyli swoje podpisy.
      EM FÉ DO QUE, os plenipotenciários abaixo assinados apuserem as suas assinaturas no final do presente Acordo.
      NA DÔKAZ ČOHO dolupodpísaní splnomocnení zástupcovia podpísali túto dohodu.
      V POTRDITEV TEGA so spodaj podpisani pooblaščenci podpisali ta sporazum.
      TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.
      Hecho en Luxemburgo, el veintiseis de octubre del dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümme kuuendal päeval Luxembourgis.
      Έγινε στο Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussembourgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer negyedik év október huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu w dniu dwudziestym szóstym października roku dwutysięcznego czwartego.
      Feito em Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  S ohľadom na Švajčiarsko sa pojem „kapitálová spoločnosť“ vzťahuje na:

               —

               société anonyme/Aktiengesellschaft/societŕ anonima,

               —

               société à responsabilité limitée/Gesellschaft mit beschränkter Haftung/società a responsabilità limitata,

               —

               société en commandite par actions/Kommanditaktiengesellschaft/società in accomandita per azioni.

      (2)  Tak ako v smernici sa tieto prechodné ustanovenia vzťahujú len na prevoditeľné dlhové cenné papiere vo vlastníctve investičných fondov.
   PRÍLOHA I
   ZOZNAM PRÍSLUŠNÝCH ORGÁNOV
   Na účely tejto dohody „príslušnými orgánmi“ sú:

               a)

               vo Švajčiarsku: Le Directeur de l'Administration fédérale des contributions/Der Direktor der Eidgenössischen Steuerverwaltung/il direttore dell'Amministrazione federale delle contribuzioni alebo jeho splnomocnenec alebo zástupca;

               b)

               v Belgickom kráľovstve: De Minister van Financiën/Le Ministre des Finances alebo jeho oprávnený zástupca;

               c)

               v Českej republike: ministr financí alebo jeho oprávnený zástupca;

               d)

               v Dánskom kráľovstve: Rahandusminister alebo jeho oprávnený zástupca;

               e)

               v Spolkovej republike Nemecko: Der Bundesminister der Finanzen alebo jeho oprávnený zástupca;

               f)

               v Estónskej republike: Rahandusminister alebo jeho oprávnený zástupca;

               g)

               v Helénskej republike: Ο Υπουργός των Οικονομικών alebo jeho oprávnený zástupca;

               h)

               v Španielskom kráľovstve: El Ministro de Hacienda alebo jeho oprávnený zástupca;

               i)

               vo Francúzskej republike: Le Ministre chargé du budget alebo jeho oprávnený zástupca;

               j)

               v Írsku: The Revenue Commissioners alebo ich oprávnený zástupca;

               k)

               v Talianskej republike: Il Capo del Dipartimento per le Politiche Fiscali alebo jeho oprávnený zástupca;

               l)

               v Cyperskej republike: Υπουργός Οικονομικών alebo jeho oprávnený zástupca;

               m)

               v Lotyšskej republike: Finanšu ministrs alebo jeho oprávnený zástupca;

               n)

               v Litovskej republike: Finansų ministras alebo jeho oprávnený zástupca;

               o)

               v Luxemburskom veľkovojvodstve: Le Ministre des Finances alebo jeho oprávnený zástupca; no na účely článku 10 príslušným orgánom je „le Procureur Général d'État luxemburgeois“;

               p)

               v Maďarskej republike: A pénzügyminiszter alebo jeho oprávnený zástupca;

               q)

               v Maltskej republike: Il-Ministru responsabbli għall-Finanzi alebo jeho oprávnený zástupca;

               r)

               v Holandskom kráľovstve: De Minister van Financiën alebo jeho oprávnený zástupca;

               s)

               v Rakúskej republike: Der Bundesminister der Finanzen alebo jeho oprávnený zástupca;

               t)

               v Poľskej republike: Minister Finansów alebo jeho oprávnený zástupca;

               u)

               v Portugalskej republike: O Ministro das Finanças alebo jeho oprávnený zástupca;

               v)

               v Slovinskej republike: Minister za finance alebo jeho oprávnený zástupca;

               w)

               v Slovenskej republike: minister financií alebo jeho oprávnený zástupca;

               x)

               vo Fínskej republike: Valtiovarainministeriö/Finansministeriet alebo jeho oprávnený zástupca;

               y)

               vo Švédskom kráľovstve: Finansdepartementet alebo jeho oprávnený zástupca;

               z)

               v Spojenom kráľovstve Veľkej Británie a Severného Írska a na európskych územiach, za ktoré v zahraničných vzťahoch zodpovedá Spojené kráľovstvo: the Commissioners of Inland Revenue alebo ich oprávnený zástupca a príslušný orgán v Gibraltáre, ktorého určí Spojené kráľovstvo v súlade s dohodnutými úpravami, ktoré sa vzťahujú na gibraltárske orgány v súvislosti s právnymi aktmi EÚ a ES a súvisiacimi zmluvami oznámenými členským štátom a orgánom Európskej únie 19. apríla 2000, ktorých kópiu oznámi Generálny tajomník Rady Európskej únie Švajčiarsku a ktorá sa vzťahuje na túto dohodu.

         PRÍLOHA II
   ZOZNAM SÚVISIACICH SUBJEKTOV
   Na účely článku 16 tejto dohody sa za „súvisiaci subjekt konajúci ako verejný orgán alebo ktorého úloha je uznávaná medzinárodnou zmluvou“ považujú tieto subjekty:
   SUBJEKTY V RÁMCI EURÓPSKEJ ÚNIE:

                  Belgicko

               Vlaams Gewest (flámsky región)
               Région wallonne (valónsky región)
               Région bruxelloise/Brussels Gewest (región Brusel)
               Communauté française (Francúzske spoločenstvo)
               Vlaamse Gemeenschap (Flámske spoločenstvo)
               Deutschsprachige Gemeinschaft (Nemecky hovoriace spoločenstvo)

                  Španielsko

               Xunta de Galicia (regionálna správa Galície)
               Junta de Andalucía (regionálna správa Andalúzie)
               Junta de Extremadura (regionálna správa Extremadury)
               Junta de Castilla-La Mancha (regionálna správa Castilla-La Mancha)
               Junta de Castilla-León (regionálna správa Castilla-León)
               Gobierno Foral de Navarra (regionálna vláda Navarry)
               Govern de les Illes Balears (správa Baleárskych ostrovov)
               Generalitat de Catalunya (autonómna správa Katalánska)
               Generalitat de Valencia (autonómna správa Valencie)
               Diputación General de Aragón (regionálna rada Aragónska)
               Gobierno de las Islas Canarias (správa Kanárskych ostrovov)
               Gobierno de Murcia (správa Murcie)
               Gobierno de Madrid (správa Madridu)
               Gobierno de la Comunidad Autónoma del País Vasco/Euzkadi (správa Autonómneho spoločenstva Baskicko)
               Diputación Foral de Guipúzcoa (regionálna rada Guipúzcoa)
               Diputación Foral de Vizcaya/Bizkaia (regionálna rada Vizcaya)
               Diputación Foral de Alava (regionálna rada Alava)
               Ayuntamiento de Madrid (mestská rada Madridu)
               Ayuntamiento de Barcelona (mestská rada Barcelony)
               Cabildo Insular de Gran Canaria (rada ostrova Gran Canaria)
               Cabildo Insular de Tenerife (rada ostrova Tenerife)
               Instituto de Crédito Oficial (Verejná úverová inštitúcia)
               Instituto Catalán de Finanzas (Katalánska finančná inštitúcia)
               Instituto Valenciano de Finanzas (Finančná inštitúcia Valencie)

                  Grécko

               Оργανισμός Тηλεπικοινωνιών Ελλάδος (Národný telekomunikačný úrad)
               Оργανισμός Σιδηροδρόμων Ελλάδος (Národné železnice)
               Δημόσια Επιχείρηση Ηλεκτρισμού (Verejné elektrárne)

                  Francúzsko

               La Caisse d'amortissement de la dette sociale (CADES) (Fond umorovania sociálnych dlhov)
               L'Agence française de développement (AFD) (Francúzska rozvojová agentúra)
               Réseau Ferré de France (RFF) (Francúzska železničná sieť)
               Caisse Nationale des Autoroutes (CNA) (Národný fond diaľnic)
               Assistance publique Hôpitaux de Paris (APHP) (Verejná pomoc – parížske nemocnice)
               Charbonnages de France (CDF) (Uhoľné bane Francúzska)
               Entreprise minière et chimique (EMC) (Banská a chemická spoločnosť)

                  Taliansko

               Regióny
               Provincie
               Mestá a obce
               Cassa Depositi e Prestiti (Fond vkladov a pôžičiek)

                  Lotyšsko

               Pašvaldības (miestne samosprávy)

                  Poľsko

               gminy (obce)
               powiaty (okresy)
               województwa (vojvodstvá)
               związki gmin (združenia obcí)
               związki powiatów (združenia okresov)
               związki województw (združenia vojvodstiev)
               miasto stołeczne Warszawa (hlavné mesto Varšava)
               Agencja Restrukturyzacji i Modernizacji Rolnictwa (Agentúra pre reštrukturalizáciu a modernizáciu poľnohospodárstva)
               Agencja Nieruchomości Rolnych (Agentúra poľnohospodárskeho majetku)

                  Portugalsko

               Região Autónoma da Madeira (autonómna oblasť Madeira)
               Região Autónoma dos Açores (autonómna oblasť Azory)
               Mestá

                  Slovensko

               mestá a obce
               Železnice Slovenskej republiky
               Štátny fond cestného hospodárstva
               Slovenské elektrárne
               Vodohospodárska výstavba

         MEDZINÁRODNÉ SUBJEKTY:

               Európska banka pre obnovu a rozvoj

               Európska investičná banka

               Ázijská rozvojová banka

               Africká rozvojová banka

               Svetová banka/MBOR/MMF

               Medzinárodné finančné združenie

               Medziamerická rozvojová banka

               Sociálny rozvojový fond Rady Európy

               Euratom

               Európske spoločenstvo

               Corporación Andina de Fomento (CAF) (Andské rozvojové združenie)

               Eurofima

               Európske spoločenstvo uhlia a ocele

               Severská investičná banka

               Karibská rozvojová banka

         Ustanovenia článku 16 sa uplatňujú bez toho, aby mali dosah na akékoľvek medzinárodné záväzky, ktoré mohli zmluvné strany uzavrieť s vyššie uvedenými medzinárodnými subjektmi.
   Subjekty v tretích krajinách:
   Subjekty, ktoré spĺňajú tieto kritériá:

               1.

               Subjekt sa podľa vnútroštátnych kritérií jasne považuje za verejný subjekt.

               2.

               Takýto verejný subjekt je nekomerčným výrobcom, ktorý spravuje a financuje skupinu činností hlavne poskytovaním nekomerčných tovarov a služieb určených v prospech Spoločenstva, ktoré sú účinne kontrolované verejnou správou.

               3.

               Takýto verejný subjekt je veľkým a pravidelným emitentom dlhu.

               4.

               Dotknutý štát je schopný zaručiť, že takýto verejný subjekt nebude vykonávať predčasné umorenie v prípade doložiek o pripočítaní.

         MEMORANDUM O POROZUMENÍ
   Medzi Európskym spoločenstvom, Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska a Švajčiarskou konfederáciou
   EURÓPSKE SPOLOČENSTVO,
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA
   a
   ŠVAJČIARSKA KONFEDERÁCIA, ďalej len „Švajčiarsko“,
   SA DOHODLI TAKTO:
   1.   ÚVOD
   Švajčiarsko a Spoločenstvo uzatvárajú medzinárodnú dohodu upravujúcu opatrenia rovnocenné s tými, ktoré sú ustanovené v smernici Rady 2003/48/ES z 3. júna 2003 o zdaňovaní príjmu z úspor v podobe výplaty úrokov (ďalej len „smernica“). Toto memorandum o porozumení dopĺňa túto dohodu.
   2.   ADMINISTRATÍVNA POMOC V PRÍPADOCH DAŇOVÝCH PODVODOV ALEBO PODOBNÝCH TRESTNÝCH ČINOV
   Ihneď po podpise tejto dohody Švajčiarsko a každý členský štát Európskej únie začne dvojstranné rokovania s cieľom:

               —

               zahrnúť do svojho príslušného dohovoru o zamedzení dvojitého zdanenia príjmu a kapitálu ustanovenia o administratívnej pomoci vo forme výmeny informácií na základe žiadosti vo všetkých správnych, občianskych alebo trestných prípadoch daňového podvodu podľa právnych predpisov dožiadaného štátu alebo podobných trestných činov so zreteľom na príjmové položky, na ktoré sa nevzťahuje táto dohoda, ale na ktoré sa vzťahujú jednotlivé dohovory,

               —

               vymedziť jednotlivé kategórie prípadov, ktoré sa považujú za „podobné trestné činy“ v súlade s daňovým postupom, ktorý uplatňujú tieto štáty.

         3.   ROKOVANIA NA ZABEZPEČENIE OPATRENÍ ROVNOCENNÝCH S OSTATNÝMI TRETÍMI ŠTÁTMI
   Počas prechodného obdobia upraveného v smernici Spoločenstvo začne rokovania s ostatnými dôležitými finančnými strediskami s cieľom podporovať u nich prijatie opatrení rovnocenných s tými, ktoré uplatňuje Spoločenstvo.
   4.   VYHLÁSENIE ÚMYSLU
   Signatári tohto memoranda o porozumení vyhlasujú, že uznávajú dohodu uvedenú v bode 1 a toto memorandum za také, ktoré poskytuje prijateľné a vyvážené dojednania, ktoré sa môžu považovať za ochranu záujmov zmluvných strán. Preto vykonajú dohodnuté opatrenia v dobrej viere a nebudú konať jednostranne, čím by bez odôvodnenej príčiny oslabili tieto dojednania.
   Ak sa zistí významný rozdiel medzi predmetom úpravy smernice prijatej 3. júna 2003 a rozsahom tejto dohody, najmä s ohľadom na článok 1 ods. 2 a článok 6 dohody, zmluvné strany okamžite začnú konzultácie v súlade s článkom 13 ods. 1 dohody s cieľom zabezpečiť zachovanie rovnocennosti opatrení ustanovených v dohode.

      Podpísané v Luxemburgu, dňa 26. októbra 2004 v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovinskom, slovenskom, španielskom, švédskom a talianskom jazyku, pričom všetky texty sú rovnako autentické.
      Verzia tejto dohody v maltskom jazyku bude autentifikovaná signatármi na základe výmeny listov. Bude rovnako autentická ako verzie v jazykoch uvedených v prvom odseku.

         Pour le Royaume de Belgique
         Voor het Koninkrijk België
         Für das Königreich Belgien

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Republikka ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera


title: Rozhodnutie Rady 2009/1004/SZBP z  22. decembra 2009 , ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom

text:
               23.12.2009

               SK

               Úradný vestník Európskej únie

               L 346/58

      ROZHODNUTIE RADY 2009/1004/SZBP
   z 22. decembra 2009,
   ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP o uplatňovaní špecifických opatrení na boj s terorizmom (1).

               (2)

               Rada 15. júna 2009 prijala spoločnú pozíciu 2009/468/SZBP, ktorou sa aktualizuje spoločná pozícia 2001/931/SZBP (2).

               (3)

               V súlade s článkom 1 ods. 6 spoločnej pozície 2001/931/SZBP je potrebné vykonať úplné opätovné preskúmanie zoznamu osôb, skupín a subjektov, na ktoré sa vzťahuje spoločná pozícia 2009/468/SZBP.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektami, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Po rozsudku Súdu prvého stupňa z 30. septembra 2009 vo veci T-341/07 nebola jedna osoba zaradená do zoznamu osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.

               (6)

               Rada taktiež dospela k záveru, že údaje o jednej skupine na zozname by sa mali zmeniť a doplniť.

               (7)

               Rada dospela k záveru, že s výnimkou osoby uvedenej v odôvodnení (5) sú do teroristických činností v zmysle článku 1 ods. 2 a 3 spoločnej pozície 2001/931/SZBP zapojené ďalšie osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP a že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných reštriktívnych opatrení ustanovených v uvedenej spoločnej pozícii.

               (8)

               Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, by sa mal zodpovedajúcim spôsobom aktualizovať,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je zoznam uvedený v prílohe k tomuto rozhodnutiu.
   Článok 2
   Spoločná pozícia 2009/468/SZBP sa pokiaľ ide o osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, týmto zrušuje.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2009

            Za Radu

            predseda

         A. CARLGREN

      (1)  Ú. v. ES L 344, 28.12.2001, s. 93.

      (2)  Ú. v. EÚ L 151, 16.6.2009, s. 45.

      PRÍLOHA

         ZOZNAM OSÔB, SKUPÍN A SUBJEKTOV UVEDENÝ V ČLÁNKU 1

      1.   OSOBY

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed; alias Dafri Rèmi Lahdi), dátum narodenia: 1.2. 1966, miesto narodenia: Alžír (Alžírsko) - člen „al-Takfir“ a „al-Hijra“

                  2.

                  ABOUD, Maisi (alias švajčiarsky Abderrahmane), dátum narodenia: 17. 10. 1964, miesto narodenia: Alžír (Alžírsko) - člen „al-Takfir“ a „al-Hijra“

                  3.

                  AL-MUGHASSIL, Ahmad Ibrahim (alias ABU OMRAN, alias AL-MUGHASSIL, Ahmed Ibrahim), dátum narodenia: 26. 6. 1967, miesto narodenia: Qatif-Bab al Shamal (Saudská Arábia), občan Saudskej Arábie

                  4.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie

                  5.

                  AL YACOUB, Ibrahim Salih Mohammed, dátum narodenia: 16. 10. 1966, miesto narodenia: Tarut (Saudská Arábia), občan Saudskej Arábie

                  6.

                  ARIOUA, Kamel (alias Lamine Kamel), dátum narodenia: 18. 8. 1969, miesto narodenia: Constantine (Alžírsko) - člen „al-Takfir“ a „al-Hijra“

                  7.

                  ASLI, Mohamed (alias Dahmane Mohamed), dátum narodenia: 13. 5. 1975, miesto narodenia: Ain Taya (Alžírsko) - člen „al-Takfir“ a „al-Hijra“

                  8.

                  ASLI, Rabah, dátum narodenia: 13. 5. 1975, miesto narodenia: Ain Taya (Alžírsko) - člen „al-Takfir“ a „al-Hijra“

                  9.

                  ATWA, Ali (aliasBOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu

                  10.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8. 3. 1978, miesto narodenia: Amsterdam (Holandsko) - člen „Hofstadgroep“

                  11.

                  DARIB, Noureddine (alias Carreto, alias Zitoun Mourad), dátum narodenia: 1. 2. 1972, miesto narodenia: Alžírsko - člen „al-Takfir“ a „al-Hijra“

                  12.

                  DJABALI, Abderrahmane (alias Touil), dátum narodenia: 1. 6. 1970, miesto narodenia: Alžírsko - člen „al-Takfir“ a „al-Hijra“

                  13.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), dátum narodenia: 15. 8. 1982, miesto narodenia: Midar (Maroko), číslo pasu (Maroko) N829139 - člen „Hofstadgroep“

                  14.

                  EL-HOORIE, Ali Saed Bin Ali (alias AL-HOURI, Ali Saed Bin Ali, alias EL-HOURI, Ali Saed Bin Ali), dátum narodenia: 10. 7. 1965 alebo 11. 7. 1965, miesto narodenia: El Dibabiya (Saudská Arábia), občan Saudskej Arábie

                  15.

                  FAHAS, Sofiane Yacine, dátum narodenia: 10. 9. 1971, miesto narodenia: Alžír (Alžírsko) - člen „al-Takfir“ a „al-Hijra“

                  16.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  17.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14. 4. 1965 alebo 1. 3. 1964, miesto narodenia: Pakistan, číslo pasu: 488555

                  18.

                  MOKTARI, Fateh (alias Ferdi Omar), dátum narodenia: 26. 12. 1974, miesto narodenia: Hussein Dey (Alžírsko) - člen „al-Takfir“ a „al-Hijra“

                  19.

                  NOUARA, Farid, dátum narodenia: 25. 11. 1973, miesto narodenia: Alžír (Alžírsko) - člen „al-Takfir“ a „al-Hijra“

                  20.

                  RESSOUS, Hoari (alias Hallasa Farid), dátum narodenia: 11. 9. 1968, miesto narodenia: Alžír (Alžírsko) - člen „al-Takfir“ a „al-Hijra“

                  21.

                  SEDKAOUI, Noureddine (alias Nounou), dátum narodenia: 23. 6. 1963, miesto narodenia: Alžír (Alžírsko) - člen „al-Takfir“ a „al-Hijra“

                  22.

                  SELMANI, Abdelghani (alias Gano), dátum narodenia: 14. 6. 1974, miesto narodenia: Alžír (Alžírsko) - člen „al-Takfir“ a „al-Hijra“

                  23.

                  SENOUCI, Sofiane, dátum narodenia: 15. 4. 1971, miesto narodenia: Hussein Dey (Alžírsko) - člen „al-Takfir“ a „al-Hijra“

                  24.

                  TINGUALI, Mohammed (alias Mouh di Kouba), dátum narodenia: 21. 4. 1964, miesto narodenia: Blida (Alžírsko) - člen „al-Takfir“ a „al-Hijra“

                  25.

                  WALTERS, Jason Theodore James (alias Abdullah, alias David), dátum narodenia: 6. 3. 1985, miesto narodenia: Amersfoort (Holandsko), číslo pasu (Holandsko) NE8146378 - člen „Hofstadgroep“

            2.   SKUPINY A SUBJEKTY

                  1.

                  „Organizácia Abu Nidal“ - „ANO“, (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“)

                  2.

                  „Brigáda mučeníkov Al Aqsa“

                  3.

                  „Al-Aqsa e.V. “

                  4.

                  „Al-Takfir“ a „Al-Hijra“

                  5.

                  „Aum Shinrikyo“ (alias „AUM“, alias „Najvyššia pravda Aum“, alias „Aleph“)

                  6.

                  „Babbar Khalsa“

                  7.

                  „Komunistická strana Filipín“ vrátane „Novej ľudovej armády“ (New People’s Army) - „NPA“, Filipíny,

                  8.

                  „Gama'a al-Islamiyya“ (alias „Islamská skupina“), (alias „Al-Gama'a al-Islamiyya“ - „IG“)

                  9.

                  „İslami Büyük Doğu Akıncılar Cephesi“ - „IBDA-C“ („Islamský front veľkých východných bojovníkov“)

                  10.

                  „Hamas“, vrátane „Hamas-Izz al-Din al-Qassem“

                  11.

                  „Hizbal Mudžahidín“ - „HM“

                  12.

                  „Hofstadgroep“

                  13.

                  „Holy Land Foundation for Relief and Development“ (Nadácia Svätej zeme pre ochranu a rozvoj)

                  14.

                  „Medzinárodná federácia sikhskej mládeže“ - „ISYF“

                  15.

                  „Kahane Chai“ (alias „Kach“)

                  16.

                  „Khalisan Zindabad Force“ - „KZF“

                  17.

                  „Strana kurdských pracujúcich“ - „PKK“, (alias „KADEK“, alias „KONGRA-GEL“)

                  18.

                  „Tigre oslobodenia tamilského Ílamu“- „LTTE“

                  19.

                  „Ejército de Liberación Nacional“ („Národná oslobodzovacia armáda“)

                  20.

                  „Front oslobodenia Palestíny“ - „PLF“

                  21.

                  „Palestínsky islamský džihád“ - „PIJ“

                  22.

                  „Ľudový front za oslobodenie Palestíny“ - „PFLP“

                  23.

                  „Ľudový front za oslobodenie Palestíny - Hlavné veliteľstvo“ (alias „PFLP - Hlavné veliteľstvo“)

                  24.

                  „Fuerzas armadas revolucionarias de Colombia“ - „FARC“ („Revolučné ozbrojené sily Kolumbie“)

                  25.

                  „Devrimci Halk Kurtuluș Partisi-Cephesi“ - „DHKP/C“ (alias „Devrimci Sol“ („Revolučná ľavica“), alias „Dev Sol“ („Revolučná ľudová oslobodzovacia armáda/front/strana“)

                  26.

                  „Sendero Luminoso“ - „SL“ („Svetlý chodník“)

                  27.

                  „Stichting Al Aqsa“ (alias „Stichting Al Aqsa Nederland“, alias „Al Aqsa Nederland“)

                  28.

                  „Teyrbazen Azadiya Kurdistan“ - „TAK“ (alias „Kurdistan Freedom Falcons“ (Sokoly za slobodu Kurdistanu), alias „Kurdistan Freedom Hawks“ (Jastraby za slobodu Kurdistanu)

                  29.

                  „Autodefensas Unidas de Colombia“ - „AUC“ („Spojené sebaobranné sily/skupina Kolumbie“)


title: 2008/324/ES: Rozhodnutie Komisie z  25. marca 2008 , ktorým sa zriaďuje skupina expertov Platforma na uchovávanie elektronických údajov na účely vyšetrovania, odhaľovania a stíhania závažných trestných činov

text:
               23.4.2008

               SK

               Úradný vestník Európskej únie

               L 111/11

      ROZHODNUTIE KOMISIE

   z 25. marca 2008,
   ktorým sa zriaďuje skupina expertov Platforma na uchovávanie elektronických údajov na účely vyšetrovania, odhaľovania a stíhania závažných trestných činov
   (2008/324/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Smernica Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (1) (ďalej len „smernica o uchovávaní údajov“) sa zameriava na harmonizáciu právnych predpisov členských štátov týkajúcich sa povinností poskytovateľov verejne dostupných elektronických komunikačných služieb alebo verejných komunikačných sietí uchovať určité údaje, ktoré vytvorili alebo spracovali, aby sa zaistilo, že tieto údaje budú dostupné na účely vyšetrovania, odhaľovania a stíhania závažných trestných činov.

               (2)

               V preambule smernice o uchovávaní údajov sa uvádza, že technológie súvisiace s elektronickými komunikáciami sa rýchlo menia a že vyvíjať sa môžu aj zákonné požiadavky príslušných orgánov. S cieľom získať poradenstvo a podporiť výmenu osvedčených postupov o všetkých otázkach týkajúcich sa uchovávania údajov Komisia zamýšľa vytvoriť skupinu pozostávajúcu z orgánov presadzovania práva členských štátov, združení priemyslu elektronických komunikácií, zástupcov Európskeho parlamentu, orgánov na ochranu údajov vrátane európskeho dozorného úradníka na ochranu údajov.

               (3)

               Článok 14 smernice o uchovávaní údajov stanovuje, že Komisia najneskôr do 15. septembra 2010 predloží Európskemu parlamentu a Rade hodnotenie uplatňovania smernice a jej vplyvu na hospodárske subjekty a spotrebiteľov, ktoré bude zohľadňovať ďalší vývoj technológií elektronickej komunikácie a štatistiky o uchovávaní údajov poskytnuté Komisii. Toto hodnotenie by malo pomôcť určiť, či je potrebné zmeniť a doplniť smernicu o uchovávaní údajov, najmä pokiaľ ide o zoznam údajov uvedený v článku 5 a doby uchovávania uvedené v článku 6 smernice.

               (4)

               Rada a Komisia vydali 10. februára 2006 spoločné vyhlásenie v súvislosti s hodnotením smernice o uchovávaní údajov. Vo vyhlásení sa stanovuje, že Komisia bude pozývať príslušné zainteresované strany na pravidelné hodnotiace stretnutia, aby si vymenili informácie o technologickom vývoji, nákladoch a účinnosti uplatňovania smernice. V spoločnom vyhlásení sa hovorí, že počas tohto procesu budú členské štáty vyzývané, aby informovali partnerov o ich skúsenostiach pri uplatňovaní smernice a podelili sa o osvedčené postupy. V spoločnom vyhlásení sa ďalej hovorí, že na základe týchto diskusií „Komisia bude uvažovať o tom, či je potrebné predložiť ďalšie návrhy aj vzhľadom na možné ťažkosti, s ktorými sa členské štáty stretávajú pri technickom a praktickom uplatňovaní smernice, najmä pri použití údajov internetovej elektronickej pošty a telefonovania cez internet“.

               (5)

               Z uvedených dôvodov je potrebné zriadiť skupinu expertov na oblasť uchovávania údajov zo zainteresovaných strán uvedených v odôvodnení 14 smernice o uchovávaní údajov.

               (6)

               Skupina expertov bude pracovať ako poradná skupina. Skupina expertov bude uľahčovať výmenu osvedčených postupov a prispievať k hodnoteniu Komisie týkajúcemu sa nákladov a účinnosti smernice, ako aj vývoja relevantných technológií, ktoré môžu mať vplyv na smernicu.

               (7)

               Členovia skupiny expertov sa vyberú zo zástupcov zainteresovaných strán uvedených v odôvodnení 14 smernice 2006/24/ES.

               (8)

               Skupinu expertov tvorí najviac 25 členov, ktorí zabezpečia primeranú rovnováhu medzi uvedenými zainteresovanými stranami.

               (9)

               Skupina expertov by mala mať možnosť vytvárať podskupiny, ktoré by uľahčovali a urýchľovali jej prácu tým, že by sa zameriavali na špecifickú problematiku. Pôsobnosť týchto podskupín by mala byť dohodnutá na úrovni celej skupiny expertov a mala by byť jasne vymedzená.

               (10)

               Bez toho, aby boli dotknuté ustanovenia Komisie o bezpečnosti stanovené v prílohe k rozhodnutiu Komisie 2001/844/ES, ESUO, Euratom (2), je potrebné stanoviť pravidlá poskytovania informácií členmi skupiny expertov.

               (11)

               S osobnými údajmi týkajúcimi sa členov skupiny by sa malo nakladať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).

               (12)

               Funkčné obdobie členov skupiny trvá päť rokov a členstvo je obnoviteľné.

               (13)

               Obdobie uplatňovania tohto rozhodnutia by sa malo pevne stanoviť. Komisia včas zváži účelnosť jeho predĺženia,

         ROZHODLA TAKTO:
   Článok 1
   Skupina expertov Platforma na uchovávanie elektronických údajov na účely vyšetrovania, odhaľovania a stíhania závažných trestných činov
   Týmto sa zriaďuje Platforma na uchovávanie elektronických údajov na účely vyšetrovania, odhaľovania a stíhania závažných trestných činov, ktorá je skupinou expertov pre otázky uchovávania osobných údajov na účely presadzovania práva v odvetví elektronickej komunikácie (ďalej len „skupina expertov“).
   Článok 2
   Konzultácie a úlohy
   1.   Komisia sa môže radiť so skupinou v každej otázke týkajúcej sa elektronického uchovávania údajov dôležitých pre vyšetrovanie, odhaľovanie a stíhanie trestných činov. Každý člen skupiny expertov môže Komisiu upozorniť, že je žiaduce, aby prekonzultovala špecifickú problematiku so skupinou. Komisia bude zvolávať pravidelné zasadnutia skupiny expertov a vypracuje vopred podrobný program k otázkam, na ktoré sa vzťahuje tento článok.
   2.   Úlohou skupiny expertov je:

               a)

               poskytovať fórum pre dialóg a výmenu skúseností a osvedčených postupov medzi expertmi zo subjektov uvedených v článku 3, a najmä medzi príslušnými orgánmi členských štátov a zástupcami odvetvia elektronických komunikácií pre otázky týkajúce sa uchovávania osobných údajov poskytovateľmi verejne dostupných elektronických komunikačných služieb alebo verejných komunikačných sietí, aby sa zaistilo, že tieto údaje sú dostupné na účely vyšetrovania, odhaľovania a stíhania závažných trestných činov;

               b)

               podporovať a uľahčovať spoločnú orientáciu pri uplatňovaní tejto smernice;

               c)

               vymieňať informácie o relevantnom technologickom vývoji, nákladoch a účinnosti uplatňovania smernice;

               d)

               pomáhať Komisii pri hľadaní a konkretizácii možných ťažkostí, s ktorými sa členské štáty stretávajú pri technickom a praktickom uplatňovaní smernice, najmä pri použití údajov internetovej elektronickej pošty a telefonovania cez internet;

               e)

               pomáhať Komisii pri hodnotení uplatňovania smernice o uchovávaní údajov a jej vplyvu na hospodárske subjekty a spotrebiteľov.

         Článok 3
   Zloženie – vymenovanie členov
   1.   Skupinu expertov tvorí najviac 25 členov vybraných takto:

               a)

               orgány presadzovania práva členských štátov (najviac 10 členov);

               b)

               členovia Európskeho parlamentu (najviac 2 členovia);

               c)

               združenia priemyslu elektronických komunikácií najviac 8 členov);

               d)

               zástupcovia orgánov na ochranu údajov (najviac 4 členovia);

               e)

               európsky dozorný úradník pre ochranu údajov (1 člen).

         2.   Členovia uvedení v odseku 1 písm. a) a b) sú na návrh požiadaných členských štátov prípadne Európskeho parlamentu určení a vymenovaní Generálnym riaditeľstvom pre spravodlivosť, slobodu a bezpečnosť. Títo členovia sa vymenúvajú na základe osobnej spôsobilosti a môžu vymenovať jedného experta, ktorý ich zastupuje na zasadnutiach skupiny expertov. Členovia uvedení v odseku 1 písm. c), d) a e) sú vymenovaní Generálnym riaditeľstvom pre spravodlivosť, slobodu a bezpečnosť na základe jeho pozvania stať sa členom skupiny expertov. Príslušné združenia alebo subjekty uvedené v odseku 1 písm. c), d) a e) sú oprávnené vymenovať expertov, ktorí ich budú zastupovať na zasadnutiach skupiny expertov.
   3.   Členovia skupiny expertov vymenovaní na základe osobnej spôsobilosti zostávajú vo funkcii, kým nie sú nahradení alebo neuplynie ich funkčné obdobie. Funkčné obdobie trvá päť rokov a môže sa obnoviť.
   4.   Členov skupiny expertov vymenovaných podľa osobnej spôsobilosti, ktorí už nedokážu účinne prispievať k práci v skupine expertov, ktorí sa vzdajú členstva alebo nespĺňajú podmienky stanovené v článku 287 zmluvy, možno na zostávajúce funkčné obdobie nahradiť.
   5.   Členovia skupiny expertov vymenovaní na základe osobnej spôsobilosti každoročne podpisujú záväzok, že budú konať vo verejnom záujme, a vyhlásenie, v ktorom uvedú, či existujú alebo neexistujú akékoľvek záujmy, ktoré by mohli ohroziť ich objektívnosť.
   6.   Mená členov vymenovaných na základe osobnej spôsobilosti sa uverejňujú na internetovej stránke Generálneho riaditeľstva pre spravodlivosť, slobodu a bezpečnosť v sérii C Úradného vestníka Európskej únie a v registri skupín expertov zriadenom Komisiou. Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 4
   Činnosť skupiny
   1.   Skupine expertov predsedá Komisia.
   2.   Po dohode s Komisiou sa môžu vytvoriť podskupiny s cieľom preskúmať špecifické otázky za podmienok stanovených skupinou. Takéto skupiny zaniknú hneď, ako splnia svoje mandáty.
   3.   Zástupca Komisie môže vyzvať expertov alebo pozorovateľov so špecifickými odbornými znalosťami v predmetnej problematike na účasť na rokovaniach skupiny alebo podskupiny, ak je to účelné a/alebo potrebné.
   4.   Informácie získané v rámci účasti na rokovaniach skupiny alebo podskupiny nemožno zverejniť, ak sa podľa názoru Komisie týkajú dôverných otázok.
   5.   Skupina a jej podskupiny sa zvyčajne stretávajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby. Na zasadnutiach skupiny a jej podskupín sa môžu zúčastniť aj iní úradníci Komisie, ktorí sa zaujímajú o otázky prerokúvané na zasadnutiach.
   6.   Skupina prijme svoj rokovací poriadok na základe vzorového rokovacieho poriadku prijatého Komisiou.
   7.   Komisia môže uverejniť akýkoľvek súhrn, záver, prípadne čiastočný záver alebo pracovný dokument skupiny v pôvodnom jazyku predmetného dokumentu.
   Článok 5
   Ďalší experti
   1.   Komisia môže pozvať externých expertov alebo pozorovateľov so špecifickými odbornými znalosťami v predmetnej problematike, aby sa podieľali na práci skupiny.
   2.   Komisia môže pozvať oficiálnych predstaviteľov členských štátov, kandidátskych krajín alebo tretích krajín a tiež medzinárodných, medzivládnych a mimovládnych organizácií, aby sa zúčastnili na zasadnutiach skupiny.
   Článok 6
   Výdavky na zasadnutia
   1.   Komisia uhradí členom, expertom a pozorovateľom cestovné výdavky a prípadne výdavky na stravu a ubytovanie v súvislosti s činnosťou skupiny v súlade s ustanoveniami Komisie o náhrade pre externých expertov.
   2.   Členom, expertom a pozorovateľom neprislúcha za poskytované služby odmena.
   3.   Výdavky na zasadnutia sa hradia v rámci ročného rozpočtu, ktorý skupine pridelili príslušné útvary Komisie.
   Článok 7
   Uplatňovanie
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa do 31. decembra 2012. Do tohto dňa Komisia môže rozhodnúť o prípadnom predĺžení jeho platnosti.

      V Bruseli 25. marca 2008

            Za Komisiu

         Franco FRATTINI

            podpredseda

      (1)  Ú. v. EÚ L 105, 13.4.2006, s. 54.

      (2)  Ú. v. ES L 317, 3.12.2001, s. 1. Rozhodnutie naposledy zmenené a doplnené rozhodnutím 2006/548/ES, Euratom (Ú. v. EÚ L 215, 5.8.2006, s. 38).

      (3)  Ú. v. ES L 8, 12.1.2001, s. 1.


title: Rozhodnutie Politického a bezpečnostného výboru EUMM/1/2008 zo 16. septembra 2008 o vymenovaní vedúceho pozorovateľskej misie Európskej únie v Gruzínsku, EUMM Georgia

text:
               29.11.2008

               SK

               Úradný vestník Európskej únie

               L 319/79

      ROZHODNUTIE POLITICKÉHO A BEZPEČNOSTNÉHO VÝBORU EUMM/1/2008
   zo 16. septembra 2008
   o vymenovaní vedúceho pozorovateľskej misie Európskej únie v Gruzínsku, EUMM Georgia
   (2008/894/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25, tretí pododsek,
   so zreteľom na jednotnú akciu Rady 2008/736/SZBP z 15. septembra 2008 o pozorovateľskej misii Európskej únie v Gruzínsku (EUMM Georgia) (1), a najmä na jej článok 10 ods. 1,
   keďže:

               (1)

               Podľa článku 10 ods. 1 jednotnej akcie 2008/736/SZBP je PBV v súlade s článkom 25 zmluvy poverený prijímať príslušné rozhodnutia na účely vykonávania politickej kontroly a strategického riadenia EUMM Georgia, a najmä rozhodnutie o vymenovaní vedúceho misie.

               (2)

               Generálny tajomník/vysoký predstaviteľ navrhol vymenovať za vedúceho EUMM Georgia pána Hansjörga HABERA,

         ROZHODOL TAKTO:
   Článok 1
   Pán Hansjörg HABER sa vymenúva za vedúceho pozorovateľskej misie Európskej únie v Gruzínsku, EUMM Georgia.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 15. septembra 2009.

      V Bruseli 16. septembra 2008

            Za Politický a bezpečnostný výbor

            predsedníčka

         C. ROGER

      (1)  Ú. v. EÚ L 248, 17.9.2008, s. 26.


title: Rozhodnutie Komisie zo 6. novembra 2002, ktorým sa zriaďuje Úrad pre infraštruktúru a logistiku v Luxemburgu

text:
Dôležité právne oznámenie

|

32003D0524

Úradný vestník L 183 , 22/07/2003 S. 0040 - 0044

		Rozhodnutie Komisiezo 6. novembra 2002,ktorým sa zriaďuje Úrad pre infraštruktúru a logistiku v Luxemburgu(2003/524/ES)KOMISIA EURÓPSKYCH SPOLOČENSTIEV,so zreteľom na článok 20 rokovacieho poriadku Komisie [1],keďže:(1) Nariadenie Rady (ES, Euratom) č. 1605/2002 z 25. júna 2002 o finančnom nariadení vzťahujúcom sa na všeobecný rozpočet Európskych spoločenstiev [2] (ďalej len "finančné nariadenie"), poskytuje rámec na zriadenie nového typu administratívneho úradu.(2) Usmernenia Komisie z 13. decembra 1999 pre politiku externalizácie [3] a Biela kniha o administratívnej reforme [4] načrtli novú politiku externalizácie založenú na vízii administratívy, ktorá sa opätovne zameriava na svoje kľúčové úlohy a činnosti.(3) Výsledky analýzy, ktorú vykonala Plánovacia a koordinačná skupina pre externalizáciu po preskúmaní situácie v Komisii a na medziinštitucionálnej úrovni vo viacerých oblastiach, poukazujú na hlavné výhody, ktoré by mohlo priniesť vytváranie úradov Komisie, a oblasti, kde je potrebná osobitná pozornosť, ako je napríklad potreba zabezpečiť, aby operácie na rôznych miestach boli konzistentné, a definovať minimálnu kritickú veľkosť každého úradu.(4) Typ vybraného úradu pozostáva z administratívnych jednotiek zameraných na poskytovanie podpory pre činnosti ostatných oddelení Komisie a/alebo potenciálne ostatných inštitúcií spoločenstva.(5) Analýza vykonaná špecifickejšie v oblasti infraštruktúry a logistiky uvádza výhody vyplývajúce z poverenia jedinej štruktúry vykonávaním rozhodnutí zahŕňajúcich administratívnu podporu. Táto štruktúra je vhodná najmä na účinné a hospodárne používanie zdrojov pri súčasnom zlepšovaní viditeľnosti poskytovaných služieb, opätovnom zameraní sa na efektívne prevádzkové zodpovednosti a udržiavaní kroku s potrebami a nárokmi používateľov.(6) Tento typ úradu predstavuje vhodný nástroj na dosiahnutie želateľného posunu k medziinštitucionálnej úrovni v tejto oblasti, o ktorý niektoré iné inštitúcie spoločenstva už vyjadrili záujem.(7) Sú dôležité špecifické miestne faktory vzťahujúce sa na riadenie niektorých aspektov infraštruktúry a logistiky v Luxemburgu. Preto je potrebné zriadiť v Luxemburgu administratívny Úrad pre infraštruktúru a logistiku, ktorý je oddelený od úradu zriadeného v Bruseli.(8) Je dôležité, aby úrad, ako administratívny úrad Komisie, zostal jasne pripojený ku generálnemu riaditeľstvu v súlade s usmerneniami prijatými Komisiou 28. mája 2002 [5]. Preto by mal byť pripojený ku Generálnemu riaditeľstvu pre personál a administratívu.(9) Je potrebné definovať úlohy a prevádzku úradu.(10) V súlade s usmerneniami Komisie by sa mal zriadiť riadiaci výbor, ktorého hlavnou úlohou na základe poverenia kolégia Komisie by bolo dohliadať na činnosti úradu, definovať jeho smernice a zabezpečiť, aby boli riadne vykonávané. Je preto potrebné určiť presné zloženie Riadiaceho výboru v súlade s usmerneniami, ako aj jeho úlohy a vnútornú organizáciu.(11) Je potrebné ustanoviť pravidlá na menovanie pracovníkov úradu a zabezpečiť, aby pravidlá a postupy, ktoré sa uplatňujú na úrad, boli rovnaké ako pravidlá a postupy, ktoré sa uplatňujú na Komisiu.(12) Komisia by mala v súvislosti s úradom definovať právomoci udelené služobnými poriadkami menovaciemu orgánu a podmienkami zamestnania ostatných zamestnancov orgánu poverenému uzatvárať zmluvy.(13) Mali by sa ustanoviť princípy, ktoré upravujú zodpovednosti riaditeľa úradu vo vzťahu k pracovníkom úradu aj pokiaľ ide o jeho činnosti.(14) Riaditeľ úradu by mal byť povinný predložiť Riadiacemu výboru jeho ciele, ako aj výsledné pravidelné správy a výročnú správu o riadení.(15) Finančné požiadavky vyžadujú, aby sa na úrad uplatňovala hlava V časti 2 finančného nariadenia v súlade so všeobecným princípom, že osoba zodpovedná za rokovanie o žiadostiach o prídely s Generálnym riaditeľstvom pre rozpočet by mala byť úradník schvaľujúci na základe delegovania právomocí.(16) Generálne riaditeľstvo, ku ktorému je úrad pripojený, by malo pomáhať Riadiacemu výboru, malo by byť zodpovedné za udržiavanie pravidelných kontaktov so všetkými úradmi a malo by zabezpečiť, aby chod rôznych úradov bol konzistentný. Táto úloha je osobitne dôležitá na zabezpečenie, aby prechodová fáza prebiehala hladko.(17) Rozhodnutie Komisie z 18. septembra 2002 ustanovuje doplňujúci a pozmeňujúci list k predbežnému návrhu rozpočtu na rok 2003 a vytvára rozpočtový rámec na zriadenie úradu,ROZHODLA TAKTO:KAPITOLA 1ZRIADENIE, ÚČEL A ÚLOHY, MIESTOČlánok 1Zriadenie úraduZriaďuje sa Úrad pre infraštruktúru a logistiku v Luxemburgu (ďalej len "úrad").Generálne riaditeľstvo, ku ktorému je úrad pripojený, je Generálne riaditeľstvo pre personál a administratívu.Úrad pôsobí od 1. januára 2003.Článok 2Účel1. Úrad zabezpečuje, aby sa vykonávali všetky činnosti súvisiace s ubytovaním pracovníkov, riadením infraštruktúry sociálnej starostlivosti a logistikou inštitúcie, ako ustanovuje článok 3.2. Úrad plní svoj účel v súlade s administratívnymi pravidlami, ktoré sú platné v rámci Komisie.3. Komisia, konajúca na základe iniciatívy Generálneho riaditeľstva pre personál a administratívu alebo na návrh úradu po dohode s týmto Generálnym riaditeľstvom, prijme nové pravidlá alebo, ak je to vhodné, potrebné zmeny a doplnenia.Riadiaci výbor úradu zostaví podrobnosti tohto postupu spoločne s Generálnym riaditeľstvom pre personál a administratívu.4. Úrad môže konať na žiadosť a v mene ktoréhokoľvek orgánu alebo agentúry zriadenej na základe zmlúv a so súhlasom riadiaceho výboru.Článok 3Úlohy1. Úrad je zodpovedný vo vzťahu k pracovisku v Luxemburgu najmä za:a) spravovanie nadobúdania, prenajímania a údržby hnuteľného a nehnuteľného majetku Komisie spoločne so súvisiacimi zásobami a otázkami týkajúcimi sa DPH;b) organizovanie sťahovania a riadenia priestorov;c) spravovanie:i) prepravných služieb pre pracovníkov a tovar pre vnútorné účely;ii) doručenej a zasielanej pošty a vnútornej distribúcie dokumentov pre generálne riaditeľstvá Komisie;iii) kopírovacích služieb;iv) kancelárskych potrieb;d) vykonávanie pravidiel týkajúcich sa fyzickej bezpečnosti budov na základe pokynov Riaditeľstva pre bezpečnosť Generálneho riaditeľstva pre personál a administratívu, najmä spravovanie "zmlúv o bezpečnosti";e) spravovanie zariadení sociálnej starostlivosti poskytovaných pre pracovníkov inštitúcií spoločenstva, ako sú reštaurácie, samoobslužné jedálne, obchody a športové strediská pre zamestnancov;f) poskytovanie služieb inštitúciám pokrývajúcich niektoré zariadenia sociálnej starostlivosti, ako sú jasle a služby mimoškolskej starostlivosti o deti;g) prijímanie potrebných opatrení na zabezpečenie súladu s požiadavkami na ochranu zdravia a bezpečnosť a s ich vykonávaním v budovách Komisie.2. Úrad môže vykonávať ďalšie služby za úhradu v súlade s postupmi ustanovenými v článku 7 ods. 8Článok 4SídloÚrad má sídlo v Luxemburgu.KAPITOLA IIRIADIACI VÝBORČlánok 5SmerniceRiadiaci výbor koná na základe delegovania právomocí Komisiou, ktorej bude zodpovedný v rámci svojich smerníc a na základe poverenia člena zodpovedného za personál a administratívu.Článok 6Zloženie1. Riadiaci výbor pozostáva z:a) generálneho tajomníka Komisie;b) generálneho riaditeľa Generálneho riaditeľstva pre personál a administratívu;c) generálneho riaditeľa Generálneho riaditeľstva pre rozpočet;d) generálneho riaditeľa Štatistického úradu;e) generálneho riaditeľa Úradu pre vydávanie úradných publikácií Európskych spoločenstiev;f) dvoch zástupcov zamestnancov;g) zástupcu ostatných inštitúcií spoločenstva.2. Predsedom riadiaceho výboru je generálny riaditeľ Generálneho riaditeľstva pre personál a administratívu.3. Generálny tajomník a každý generálny riaditeľ môže určiť svojho náhradníka za predpokladu, že náhradníkom je úradník triedy A v tej istej službe.4. Dvaja zástupcovia zamestnancov sú menovaní služobným výborom. Nezúčastňujú sa na rozhodnutiach týkajúcich sa riadenia, organizácie alebo prevádzky úradu a sú oprávnení hlasovať o záležitostiach, ktoré sa týkajú infraštruktúry sociálnej starostlivosti. Toto ustanovenie platí bez toho, aby boli dotknuté existujúce postupy pre sociálny dialóg.5. Zástupca ostatných inštitúcií spoločenstva je menovaný skupinou vedúcich administratívy. Tento zástupca môže hlasovať len o záležitostiach, ktoré sú spravované medziinštitucionálne.6. Riadiaci výbor môže prizvať odborníkov, ktorí mu pomáhajú pri vykonávaní jeho povinností.Článok 7Povinnosti1. Riadiaci výbor, konajúci na návrh riaditeľa úradu, ďalej len "riaditeľ", schvaľuje organizačnú štruktúru úradu v súlade s existujúcimi postupmi v rámci Komisie.2. Riadiaci výbor, konajúci na návrh riaditeľa, schvaľuje pravidlá, ktoré upravujú prevádzku a organizáciu úradu a, ak je to potrebné, môže navrhnúť zmeny a doplnenia týchto pravidiel, najmä aby sa zabezpečila prevádzková konzistentnosť medzi administratívnymi úradmi, ktoré sú podriadené Generálnemu riaditeľstvu pre personál a administratívu.3. Riadiaci výbor konajúci na návrh riaditeľa ustanoví usmernenia politiky pre činnosti úradu.4. Každý rok pred 31. januárom riadiaci výbor prijme pracovný program riaditeľa. Pracovný program zahŕňa najmä finančný rámec, pokrytie pravidelných správ a predpokladaných výsledkov (na základe prevádzkových cieľov a ukazovateľov výkonnosti). Riadiaci výbor môže vykonať úpravy podrobností pracovného programu.5. Riadiaci výbor schvaľuje odhady príjmov a výdavkov úradu a akékoľvek potrebné úpravy vykonávacieho plánu.6. V prvom štvrťroku každého roka Riadiaci výbor zostaví a predloží kolégiu Komisie stanovisko o všetkých činnostiach a o riadení úradu na základe správ predložených riaditeľom v súlade s článkom 13.7. Pokiaľ ide o postupy menovania vyšších a stredných riadiacich pracovníkov, riadiaci výbor koná v súlade s článkom 14.8. Riadiaci výbor schvaľuje druh ďalších služieb za úhradu, ktoré môže úrad vykonávať na základe článku 2 ods. 4 a článku 3 ods. 2 a podmienky, v súlade s ktorými ich môže vykonávať. Riadiaci výbor, konajúci na návrh riaditeľa, určuje druh služieb a sadzby účtované za služby, ktoré môže úrad vykonávať pre inštitúcie, a rozdeľovanie príjmov, ktoré takto získa, v rámci rozpočtu úradu.9. Riadiaci výbor rozhoduje o akýchkoľvek zásadách, ktoré ovplyvňujú prevádzku úradu a nie sú výslovne uvedené v tomto rozhodnutí.Článok 8Vnútorná organizáciaRiadiaci výbor prijme svoj rokovací poriadok. Tento poriadok bude pokrývať najmä tieto predmety:a) zasadnutia: frekvenciu zasadnutí a postup zvolávania a organizácie zasadnutí;b) sekretariát: jeho úloha a organizačná väzba;c) pravidlá doručovania dokumentov.Článok 9HlasovanieKeď riadiaci výbor prijíma rozhodnutie, každý člen oprávnený hlasovať má jeden hlas. Pri rovnosti hlasov má predseda rozhodujúci hlas.Všetky rozhodnutia sa prijímajú nadpolovičnou väčšinou.KAPITOLA IIIRIADITEĽČlánok 10Menovanie1. Úrad je spravovaný riaditeľom (trieda A 1 alebo A 2), ktorého menuje Komisia po tom, ako Poradný výbor pre menovania (PVM) vydá priaznivé stanovisko na základe článku 14 ods. 12. Riaditeľ je menovaný obdobie troch rokov, ktoré sa môže predĺžiť na ďalšie obdobie najviac dvoch rokov.3. Kolégium Komisie môže rozhodnúť po získaní stanoviska riadiaceho výboru o odvolaní riaditeľa a menovaní dočasného riaditeľa.Článok 11PrávomociRiaditeľ je menovacím orgánom pre úrad a orgánom povereným uzatvárať zmluvy v súlade s pravidlami účinnými v rámci Komisie a v rámci rozsahu právomocí, ktoré mu udelila Komisia.Článok 12Povinnosti1. Každý rok pred 31. decembrom riaditeľ predloží Riadiacemu výboru svoj pracovný program na nasledujúci rok, ktorým musí odsúhlasiť výbor.2. Riaditeľ je zodpovedný za plynulý chod úradu. V rámci oblasti zodpovednosti definovanej kolégiom Komisie koná na základe poverenia kolégia. Riaditeľ tiež zabezpečuje stálu prevádzku rôznych stredísk úradu. Riaditeľ podáva Riadiacemu výboru správu o plnení svojich povinností a predkladá mu všetky a akékoľvek návrhy pre plynulý chod úradu.3. Riaditeľ predkladá svoje návrhy Riadiacemu výboru v súlade s článkom 7 ods. 1, 2, 3 a 8.4. Riaditeľ informuje Riadiaci výbor o menovaniach podľa článku 14 ods. 3Článok 13Podávanie správRiaditeľ predkladá Riadiacemu výboru:1. pravidelnú správu o prevádzke, ktorej štruktúru a frekvenciu určí Riadiaci výbor;2. výročnú správu o riadení v prvom štvrťroku každého roka nasledujúceho po roku skúmania, ktorej štruktúru určí riadiaci výbor.KAPITOLA IVZAMESTNANCI ÚRADUČlánok 14Vyšší a strední riadiaci pracovníci1. Komisia, konajúca na návrh riadiaceho výboru, zostaví oznámenie o voľnom mieste na funkciu riaditeľa úradu. Riadiaci výbor vypracuje stanovisko pre Komisiu o žiadateľoch vybraných PVM.2. Predtým, ako Komisia prijme svoje konečné rozhodnutie, riadiaci výbor vydá stanovisko o žiadateľoch vybraných PVM v súlade s postupmi uplatniteľnými v rámci Komisie na miesta vyšších (trieda A 2) a stredných (trieda A 3) riadiacich funkcií.3. Riaditeľ informuje Riadiaci výbor o menovaniach na ostatné stredné riadiace funkcie (triedy A 4 a A 5), ktoré sa musia vykonať v súlade s pravidlami a postupmi účinnými v rámci Komisie.Článok 15Postupy1. Všetky administratívne postupy a metódy týkajúce sa riadenia zamestnancov sa vykonávajú za základe rovnakých podmienok ako pre úradníkov a ostatných zamestnancov Komisie.2. V súlade s článkom 4 služobného poriadku budú voľné pracovné miesta v rámci úradu oznámené zamestnancom inštitúcií, keď menovací orgán rozhodne, že sa pracovné miesto má obsadiť.3. V súlade s článkom 90 služobného poriadku žiadosti a sťažnosti týkajúce sa vykonávania právomocí udelených riaditeľovi podľa článku 11 tohto rozhodnutia sa podávajú Generálnemu riaditeľstvu pre personál a administratívu. Akékoľvek odvolanie v týchto oblastiach sa podáva proti Komisii ako takej.KAPITOLA VZÁVEREČNÉ USTANOVENIAČlánok 16Finančné záležitosti1. Uplatňuje sa hlava V časti 2 finančného nariadenia.2. Komisi, konajúca na návrh riadiaceho výboru, pokiaľ ide o rozpočtové prídely, ktoré má vykonávať úrad ako súčasť jeho úloh a prevádzky, deleguje právomoci schvaľujúceho úradníka na riaditeľa a stanovuje limity a podmienky uplatniteľné na toto delegovanie právomocí.KAPITOLA VIKOORDINÁCIA A PRESKÚMANIEČlánok 17Koordinácia1. Koordinačná jednotka zriadená v rámci Generálneho riaditeľstva pre personál a administratívu má tieto úlohy:a) pomoc riadiacemu výboru pri príprave a sledovaní jeho zasadnutí a pomoc predsedovi výboru pri pravidelnom sledovaní vzťahov s riaditeľom;b) pomoc riaditeľovi pri plnení jeho povinností, rešpektujúc jeho kompetencie a výsady, najmä vo vzťahoch s Generálnym riaditeľstvom pre personál a administratívu;c) zabezpečovanie prevádzkovej stálosti úradu vo vzťahu k ostatným administratívnym úradom Generálneho riaditeľstva pre personál a administratívu a k ostatným zložkám Komisie, najmä pokiaľ ide o ich personálnu organizáciu a politiku;d) zabezpečovanie, aby pravidlá a postupy platné v rámci Komisie v oblasti personálnej politiky boli uplatňované konzistentne a jednotne v rámci úradu.2. Koordinačná jednotka v rámci svojich úloh bude podávať správy Riadiacemu výboru na jeho žiadosť.Článok 18PreskúmaniePredseda riadiaceho výboru poskytne kolégiu Komisie na základe poverenia člena zodpovedného za personál a administratívu najneskôr šesť mesiacov od konca celého tretieho roka prevádzky úradu komplexnú analýzu prevádzky úradu počas tohto obdobia. Táto analýza môže zahŕňať návrhy na zmeny a doplnenia tohto rozhodnutia, ak je to vhodné.V Bruseli 6. novembra 2002Za KomisiuNeil Kinnockpodpredseda[1] Ú. v. ES L 308, 8.12.2000, s. 26.[2] Ú. v. ES L 248, 16.9.2002, s. 1.[3] SEC(1999) 2051, s. 7.[4] COM(2000) 200 final.[5] SEC(2002) 618 final.--------------------------------------------------